O‘zbek estradasining tinib-tinchimas, faol xonandasi Shohruhxon shu kunlarda qizg‘in ijod bilan band. Bir hil yo‘nalish va mavzuda qotib qolmay, doimiy yangilikka intiluvchi ijodkor muxlislari uchun yangi qo‘shiqlar tayyorlamoqda. Xonandagi oid muhim yangilik: Shohruhxonning bu yilgi konserti sanasi ma’lum bo‘ldi. Qo‘shiqchining rasmiy vakili bergan xabarga ko‘ra, “Yulduzlar” nomli konsert dasturi shu yilning 23 mayidan 26 mayiga qadar “Istiqlol” san’at saroyida bo‘lib o‘tadi. Kontsertning bosh homiysi O‘zbekiston bozoriga o‘z smartfonlari bilan kirib kelgan General Mobile kompaniyasi bo‘lishi kutilayapti. Shu o‘rinda xonandaning muxlislari uchun yana bir ma’lumot: Shohruhxonning “Men seni sevaman” nomli konsert dasturining albomi tayyor bo‘ldi. Sifatli videoalbomni endi musiqa do‘konlaridan xarid qilishingiz, 14 fevraldan boshlab esa, internetdagi YouTube’da ham tomosha qilishingiz mumkin.